Testet-lelket melengető kezelések - Danubius Magazin
Még javában tombolnak a mínuszok, pedig már mindannyian nagyon vágyunk egy kis felmelegedésre! Ahelyett, hogy az időjárás miatt mérgelődnénk, keressünk kellemes, relaxáló alternatív megoldásokat, amelyek jólesően “felfűtik” a szervezetünket! Az immunrendszer erősítésére is kiváló hagyományos finn- és a kímélő infraszauna mellett számos testet-lelket melengető, az ellazulást elősegítő wellness kezelés közül válogathatunk a Danubius gyógy-wellness szállodáiban. Nem kell hozzá szállóvendégnek lennünk, hogy néhány kellemes órát eltöltsünk a számos szolgáltatást nyújtó Spa részlegeken, hiszen tárt karokkal várják masszázsra, gyógytornára, gyógykezelésekre a külsős vendégeket is a margitszigeti, hévízi, sárvári és büki hotelekben.
Varázslatos érintések
A fahéj-tartalmú olajjal végzett relaxáló masszázs melegítő hatású. A meghitt téli hangulatot fokozza a hozzáadott szegfűszeg-olaj, mely szintén az ellazulást hivatott elősegíteni.
A Danubius Magic masszázs egy szilárd növényi olajokból készült gyertya meggyújtásával nyert illatos, meleg olajjal történik. Egyszerre élvezhetjük az értékes növényi hatóanyagok bőrpuhító és aromaterápiás hatását valamint a szakértői izomlazító, fájdaloműző és görcsoldó masszázsmozdulatokat.
Szintén fűtő hatású a sós-pálinkás testradír bázikus fürdővel. Sót és gyümölcspálinkát kevernek össze masszázsolajjal, amelyből egészen különleges, sűrű testradír keletkezik. A bőr megtisztul, puhává és bársonyossá válik. A kezelés méregtelenítő fürdővel ér véget.
Különleges illóolajak, felmelegített lávakövek és simító, gyengéd mozdulatok… A lávaköves masszázs évezredes keleti hagyományok esszenciája. A kövek sokáig megtartják hőmérsékletüket, így az illóolajak könnyebben jutnak be a felhevített bőrbe.
A forró guriga – lazító hátmasszázs során a masszőr két feltekert és meleg vízbe mártott törölközőt speciális technikával, határozott mozdulatokkal végiggörget a nyakon, a vállakon és a háton, le egészen a keresztcsontig.
A meleg gyógyvízben ülve, vagy a masszőr kezei közt lényegesen könnyebb elviselni az elhúzódó telet! Ha tehetjük, iktassunk be egy néhány napos wellness üdülést valamelyik Danubius Health Spa Resortban, ha csak néhány óránk van, már egy rövid Day Spa program is sokat segíthet a feltöltődésben a Margitszigeten, Hévízen, Bükön vagy Sárváron. További tippek ITT!
Cimkék:gyógy-wellnessHU-Sárvármasszázsspa
Következő Danubius Receptek: Chilis Hawaii Ananász
Előző Tavaszváró 3 hónapos fogyókúra